# Centre Parroquial Sant Vicenç de Sarrià (secció de futbol)

El CP Sarrià és la secció de futbol del Centre Parroquial Sant Vicenç de Sarrià, creada l'any 1952. El seu primer equip juga actualment a la Segona catalana, grup 2 i compta amb més de vint equips de futbol base. Actualment és l'entitat futbolística més veterana i representativa de l'antiga Vila de Sarrià, actual barri de Barcelona.
La fita esportiva més destacada del CP Sarrià va ser la temporada 2014-15, amb la disputa de la Copa Catalunya Amateur contra el Centre d'Esports Manresa, que va perdre per 3–0.

## Les instal·lacions

El CP Sarrià juga els seus partits al Municipal de Can Caralleu. Gaudeix de gespa artificial des de l'any 1999 i allà també hi juguen tots els seus equips del futbol base.

## Història

El llavors vicari de Sant Vicenç de Sarrià, Mossèn Ignasi Armengou, va conèixer a qui seria el president de la futura secció de futbol, Josep Calderó i Calopa, àlies Pitu, i va proposar-li de crear un equip infantil de futbol. Així va ser com el mes d'octubre de 1952 la Federació Catalana de Futbol va aprovar els estatuts del CP Sarrià com a secció de futbol del Centre Parroquial Sant Vicenç de Sarrià.
Durant la primera temporada (1952-53) es van jugar partits amistosos amb conjunts de les diverses entitats de Sarrià i de barris veïns: Covadonga, Sant Francesc, CD Catalunya (Les Corts) i UB Catalònia (Sants). Des de llavors l'equip ha jugat sempre a categories territorials i no ha tingut la puixança esportiva d'altres clubs de barri de la ciutat, atès que sempre va viure a l'ombra del RCD Espanyol quan aquest va jugar a l'Estadi de Sarrià fins a l'any 1997.
El CP Sarrià ha tingut durant 70 anys el mateix president: Josep Calderó Pitu, qui va exercir la presidència des de 1952 a 2023. Actualment la presidenta és Puri Romero, escollida en febrer de 2023.

## Dades del Club

(Font: El Mundo Deportivo)

### Temporades

* Temporades a Primera catalana (abans Primera catalana) (1): 2022-23
* Temporades a Segona catalana (abans Primera regional) (7): 2014-15 i 2016-17 a 2021-22
* Temporades a Tercera catalana (abans Segona regional) (19): 1976-77, 1977-78, 1989-90 a 1993-94, 1999-2000 a 2003-04, 2008-09 a 2013-14 i 2015-16
* Temporades a Quarta catalana (abans Tercera regional) (21): 1975-76, 1978-79 a 1988-89, 1994-95 a 1998-99 i 2004-05 a 2007-08

### Classificacions a la Lliga

| 1975-76: 3a regional (1r) 1976-77: 2a regional, Gr. 3 (7è) 1977-78: 2a regional, Gr. 3 (20è) 1978-79: 3a regional, Gr. 14 (10è) 1979-80: 3a regional, Gr. 20 (11è) 1980-81: 3a regional, Gr. 13 (3r) 1981-82: 3a regional, Gr. 23 (9è) 1982-83: 3a regional, Gr. 19 1983-84: 3a regional, Gr. 23 1984-85: 3a regional, Gr. 18 1985-86: 3a regional, Gr. 16 (17è) 1986-87: 3a regional, Gr. 24 (8è) | 1987-88: 3a regional, Gr. 21 (4t) 1988-89: 3a regional, Gr. 16 (1r) 1989-90: 2a regional, Gr. 8 (12è) 1990-91: 2a regional, Gr. 8 (15è) 1991-92: 2a regional, Gr. 8 (13è) 1992-93: 2a regional, Gr. 8 (15è) 1993-94: 2a regional, Gr. 8 (17è) 1994-95: 3a regional, Gr. 16 (3r) 1995-96: 3a regional, Gr. 19 (6è) 1996-97: 3a regional, Gr. 17 (3r) 1997-98: 3a regional, Gr. 17 (4t) 1998-99: 3a regional, Gr. 17 (1r) | 1999-2000: 2a regional, Gr. 8 (10è) 2000-01: 2a regional, Gr. 10 (6è) 2001-02: 2a regional, Gr. 10 (5è) 2002-03: 2a regional, Gr. 11 (8è) 2003-04: 2a regional, Gr. 11 (16è) 2004-05: 3a regional, Gr. 16 (3r) 2005-06: 3a regional, Gr. 17 (3r) 2006-07: 3a regional, Gr. 17 (7è) 2007-08: 3a regional, Gr. 18 (2n) 2008-09: 2a regional, Gr. 10 (9è) 2009-10: 2a regional, Gr. 10 (6è) 2010-11: 2a regional, Gr. 10 (6è) | 2011-12: 3a catalana, Gr. 11 (4t) 2012-13: 3a catalana, Gr. 11 (2n) 2013-14: 3a catalana, Gr. 9 (1r) 2014-15: 2a catalana, Gr. 2 (16è) 2015-16: 3a catalana, Gr. 9 (1r) 2016-17: 2a catalana, Gr. 2 (9è) 2017-18: 2a catalana, Gr. 2 (7è) 2018-19: 2a catalana, Gr. 2 (8è) 2019-20: 2a catalana, Gr. 2 (15è) 2020-21: 2a catalana, Gr. 2B (2n) 2021-22: 2a catalana, Gr. 3 (1r) 2022-23: 1a catalana, Gr. 3 |
- Campionat de Lliga
- Ascens
- Descens
Des de la temporada 2011-12 la Primera, Segona i Tercera regional reben el nom de Segona, Tercera i Quarta catalana respectivament.

### Classificacions a la Copa Catalunya

El CP Sarrià ha participat en la Copa Catalunya amateur en dues ocasions, en qualitat de campió del Grup 9 de Tercera catalana la temporada anterior. En la primera edició (2014-15) va tenir un paper molt destacat en arribar a la final, i a la 2016-17 va arribar en la quarta ronda. No ha participat a la resta d'edicions.

## Palmarès

* Campionat a categories regionals (6): 1975-76, 1988-89, 1998-99, 2013-14, 2015-16 i 2021-22
* Subcampionat a categories regionals (3): 2007-08, 2012-13 i 2020-21
* Subcampionat de Copa Catalunya Amateur (1): 2014

## Bibliografia

* C.P. de Sarrià. 25è aniversari. 1952-1977. Barcelona. Ketres, 1977. ISBN 84-85256-08-5.
* C.P. de Sarrià. Cinquanta aniversari. 1952-2002. Barcelona, 2002. ISBN 84-92057-15-7.

## Referències

* ↑ Federació Catalana de Futbol, Fitxa del CP Sarrià
* ↑ Federació Catalana de Futbol, El CE Manresa, campió de la Copa Catalunya Amateur
* ↑ BTV.cat, El CP Sarrià sucumbeix contra el Manresa en la final (3-0)
* ↑ Federació Catalana de Futbol, Fitxa del Municipal de Can Caralleu
* ↑ Eljardi.cat, Pitu Calderó: 'Surto de la residència per veure partits de futbol del CP Sarrià'
* ↑ Parròquia de Sant Vicenç de Sarrià, Una mica d'Història
* ↑ Mundo Deportivo, 'Pitu' Calderó, president del CP Sarrià. Tota una vida de dedicació al futbol
* ↑ BTV.cat, El CP Sarrià homenatja Josep Calderó pels 61 anys a la presidència del club

## Enllaços externs

* Plana web oficial
Primera Catalana - Temporada 2017/2018 :
Grup 1Grup 2
Fundació Esportiva Grama Can Vidalet UE Llagostera UE San Juan At. de Montcada CE Farners CE Banyoles
UE La Jonquera AEC Manlleu CE Sabadell CE Manresa CF Montañesa FC Sant Cugat
CF Mollet UE CF Lloret FC Cardedeu CE Júpiter UE Vic UE Castellar
CE EFAC Almacelles CF Amposta CF Balaguer CE El Catllar CF Igualada Lleida Esportiu B
Juventud 25 Septiembre CFJ Mollerussa CE Morell UE Rapitenca CF Reddis FC Santboià
UE Sant Ildefons UE Tàrrega UD Torredembarra CDC Torreforta UD Viladecans CF Vilanova :